Угoститељску функцију започету отварањем 1870. објекат је задржао, са краткотрајним прекидима у време ратова, пуних 70 година. По избијању Српско-турског рата, 1876. године, хотел „Српска круна“ био је привремено претворен у ратну војну болницу, а почетком Првог светског рата био је оштећен и није радио све до 1916. године. Оштећен је био и током шестоаприлског бомбардовања 1941. године, када је и престала функција „Српске круне“ као угоститељског објекта. После реновирања, 1943. године, ово здање запоселе су немачке окупационе снаге и напустиле га октобра 1944. када су их у „Српској круни“ заменили припадници јединица Црвене армије.